Vrou se verkoolde lyk in huis gevind | Nuus24
Vrou se verkoolde lyk in huis gevind
Johannesburg – Die verkoolde oorskot van 'n vrou is in 'n verlate huis in die Thabeng-nedersetting gevind, het die polisie in die Noordwes Woensdag gesê.Brig. Thulani Ngubani het gesê inwoners het Dinsdag op die lyk van die vrou, wat tussen 25 en 30 jaar oud is, afgekom.Ngubani het gesê inwoners het Sondagaand 'n brand by die huis gesien, maar het gedink dit is kinders wat daar speel."Dinsdagoggend het die bure 'n snaakse reuk gekry en ondersoek gaan instel by die huis. Die polisie is na die toneel ontbied en die lyk, wat met sinkplate toegegooi is, is gevind."Die vrou se liggaam is onherkenbaar verkool."Haar borste en tone het gehelp om haar uit te ken as 'n vrou," het Ngubane gesê.Hy het verder gesê 'n bierbottel is langs die lyk gevind, wat daarop dui dat sy dalk saam met ander mense by die huis gedrink het voor sy dood is.Dit is nie bekend of die vrou verkrag is nie.Die polisie is nou besig om haar identiteit vas te stel.'n Saak van moord word ondersoek. – Volg Nuus24 op Twitter